**EELNÕU 2024/305**

**KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon | JK |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon | X |
| seeniorite nõukoda |  |
| noortevolikogu | X |

**VILJANDI LINNAVOLIKOGU**

MÄÄRUS

### 19. detsember 2024 nr

Viljandi Linnavolikogu 27.11.2014 määruse nr 46

„Vanema poolt kaetava õppekulu suuruse kehtestamine

Viljandi linna koolieelses lasteasutuses“ muutmine

Määrus kehtestatakse kohaliku omavalitsuse korralduse seaduse § 6 lõike 3 punkti 2, § 22 lõike 1 punkti 5, Eesti Vabariigi põhiseaduse § 28 ja koolieelse lasteasutuse seaduse § 27 lõike 3 ja 4 alusel.

§ 1. Muuta määruse §-i 2 ja sõnastada see järgmiselt:

„§ 2 Õppekulu suurus on:

(1) 1) kuni 31.08.2025 87,87 eurot;

11) alates 01.09.2025 10% kehtestatud alampalgast;

2) kuni 31.08.2025 osaajaline koht 43,94 eurot;

21) alates 01.09.2025 osaajaline koht 5% alampalgast.“

(2) Edaspidi on iga-aastaselt alates 1. septembrist lasteaia õppekulu suurus 10% ja osaajaline koht 5% kehtivast alampalgast.

§ 2. Määrus jõustub kolmandal päeval pärast avaldamist Riigi Teatajas ja rakendatakse alates 01.01.2025.

(allkirjastatud digitaalselt)

Helmen Kütt

linnavolikogu esimees

# Koostaja(d): Tiivi Tiido

**Esitatud:** 2.12.2024

**Esitaja:** Viljandi Linnavalitsus **Ettekandja:** Are Tints

**Lk arv:** 5

**Hääletamine:** poolthäälteenamus

Seletuskiri

**Viljandi Linnavolikogu 27.11.2014 määruse nr 46**

**„Vanema poolt kaetava õppekulu suuruse kehtestamine**

**Viljandi linna koolieelses lasteasutuses“ muutmine**

Eelnõuga muudetakse [linnavolikogu määrust](https://www.riigiteataja.ee/akt/401042020003?leiaKehtiv), mille alusel lapsevanemad tasuvad lasteaia õppekulu.

**Kohaliku omavalitsuse korralduse seadus**

§ 6. Omavalitsusüksuse ülesanded ja pädevus

(3) Lisaks käesoleva paragrahvi 1.–21. lõikes sätestatud ülesannetele otsustab ja korraldab

omavalitsusüksus neid kohaliku elu küsimusi:

/.../

2) mis ei ole seadusega antud kellegi teise otsustada ja korraldada.

§ 22. Volikogu pädevus

(1) Volikogu ainupädevusse kuulub järgmiste küsimuste otsustamine:

/.../

5) toetuste andmise ja valla või linna eelarvest finantseeritavate teenuste osutamise korra kehtestamine;

**Eesti Vabariigi põhiseadus**

§ 28. Igaühel on õigus tervise kaitsele.

Eesti kodanikul on õigus riigi abile vanaduse, töövõimetuse, toitjakaotuse ja puuduse korral. Abi liigid, ulatuse ning saamise tingimused ja korra sätestab seadus. Kui seadus ei sätesta teisiti, siis on see õigus võrdselt Eesti kodanikuga ka Eestis viibival välisriigi kodanikul ja kodakondsuseta isikul.

Lasterikkad pered ja puuetega inimesed on riigi ja kohalike omavalitsuste erilise hoole all.

**Koolieelse lasteasutuse seadus**

§ 27. Rahastamine

/.../

(3) Muude kulude (lasteasutuse majandamiskulud, personali töötasu ja sotsiaalmaks ning õppevahendite kulud) katmine toimub valla- või linnaeelarve vahenditest ning valla- või linnavolikogu otsusel osaliselt vanemate poolt. Vanemate poolt kaetav osa ühe lapse kohta ei või ületada 20 protsenti Vabariigi Valitsuse kehtestatud palga alammäärast.

(4) Käesoleva paragrahvi lõikes 3 nimetatud osaliste kulude katmiseks vanemate poolt kehtestab valla- või linnavolikogu vanemate kaetava osa määra, mis võib olla diferentseeritud sõltuvalt lapse vanusest, lasteasutuse majandamiskuludest või muudest asjaoludest.

/.../

Kehtiva määruse kohaselt on Viljandi linna õppekulu suurus järgmine:

1) lasteaedade Karlsson, Krõllipesa ja Kesklinna lasteaia Midrimaa õppehoone kõikidele lastele ja lasteaed Männimäe sõimerühma lastele (1-3aastased) 10,7156% alampalgast (mis on 2024. aastal 87,87 eurot);

2) Kesklinna lasteaia Mesimummi õppehoone ja Männimäe lasteaia lastele 11,6086 % alampalgast (mis on 2024. aastal 95,19 eurot);

3) suvekuudel (juuni, juuli, august) kõikidele lastele 10,7156% alampalgast (mis on 2024. aastal 87,87 eurot);

4) osaajaline koht kõikidele lastele 5,3586% alampalgast (mis on 2024. aastal 43,94 eurot).

Eelnõuga soovitakse ühtlustada õppekulu suuruse määr kõikides Viljandi linna lasteaedades ja vanematele kehtib alates 1.01.2025 õppetasu summas 87,87 eurot ja osaajalise koha puhul 43,94 eurot. Õppetasu suurus väheneb lasteaed Männimäe ja Kesklinna lasteaia Mesimummi õppehoones teenust kasutavate laste vanematele 7,32 euro võrra. Teiste Viljandi linna lasteaedade teenust kasutavate laste vanematele jääb õppetasu suurus samaks, mis 2024. aastal.

Edaspidi on iga-aastaselt alates 1. septembrist lasteaia õppekulu suurus 10% ja osaajaline koht 5% kehtivast alampalgast.

Alates 1. jaanuarist 2025 on palga alammäär senise 820 euro asemel 886 eurot.

Kehtima jääb sama määruse paragrahv, mille kohaselt on võimalik taotleda õppekulu tasumise soodustust:

§ 3. Õppekulu tasumise soodustus

(1) Õppekulu tasumise soodustus 50% kehtib:

1) pere teisele lasteaias käivale lapsele;

2) lasterikka pere lapsele.

(2) Õppekulu tasumise soodustus 100% kehtib:

1) toimetulekutoetust saava pere lapsele toimetulekutoetuse saamisele järgneval kuul;

2) lapsele, kui peres käib lasteaias kolm või enam last.

2023. aastal oli linna poolt nimetatud tingimustel vanemate toetuseks antud soodustused mahus ca 80 352 eurot. 2024 jääb maht ca 120 000 euro piiridesse ( 8 kuuga kulunud 75 658 eurot).

Lasteaedade õppekohtade arvestuslikud maksumused kalendrikuus Viljandi linnas on sõltuvalt lasteaiast järgmised (2025. aasta arvestus):

|  |  |  |  |
| --- | --- | --- | --- |
|  | Lasteaed | Koos kapitali-  komponendiga | Ilma kapitali-  komponendita |
| 2.1. | Viljandi Lasteaed Karlsson | 555,64 | 435,07 |
| 2.2. | Viljandi Lasteaed Krõllipesa | 481,12 | 441,55 |
| 2.3. | Viljandi Kesklinna Lasteaed | 587,85 | 557,72 |
| 2.4. | Viljandi Lasteaed Männimäe tavarühm | 474,77 | 451,85 |
| 2.5. | Viljandi Lasteaed Männimäe HEV rühm | 1012,94 | 976,31 |

Vanemate osalus sellest on keskmiselt 15%.

Võttes aluseks 2024. aasta eeldatavat kohatasu tulude täitmist - oleks 11,6086%-se ja 10,7156%-se õppetasu määra puhul loodetav tulu 2025. aastal 775 666 eurot. Kui vanematele jääb alates 1.01.2025 kehtima 2024. aasta õppetasu suurus ning 1.09.2025 rakendatakse 10% määra, on eeldatavad tulud 716 785 eurot ehk 58 881 eurot vähem.

Lisas 1 on toodud võimalik eelnõu muutmise ettepanek terviktekstis märgituna.

Tiivi Tiido

haridus- ja kultuuriameti juhataja

(allkirjastatud digitaalselt)

Lisa 1

**Vanema poolt kaetava õppekulu suuruse kehtestamine Viljandi linna koolieelses lasteasutuses**

Määrus kehtestatakse kohaliku omavalitsuse korralduse seaduse § 22 lõike 1 punkti 5, Eesti Vabariigi põhiseaduse § 28 ja koolieelse lasteasutuse seaduse § 27 lõike 3 ja 4 alusel.

**§ 1.****Reguleerimisala**

1. Määrusega kehtestatakse Viljandi linna koolieelses lasteasutuses vanema, eestkostja või hooldaja (edaspidi *vanem*) poolt kaetava õppekulu suurus ühes kuus.
2. Õppekulu kuulub vanema poolt tasumisele sõltumata lapse kohal käidud päevade arvust.
3. Vanemal ei ole õppekulu maksmise kohustust ühel kuul aastas, mil tema laps ei kasuta lasteaiakohta ja vanem on lasteaeda sellest kirjalikult informeerinud hiljemalt eelneva kuu viimaseks tööpäevaks.
4. Vanemal on õigus taotleda õppekulu maksmise vabastust, kui lasteaia pidaja tegevusest tulenevalt ei saa selle lasteaia teenust, mille nimekirjas laps on, ajutiselt kasutada (sh suuremahulised hoone renoveerimised) ja vanem ei kasuta lasteaia pidaja poolt pakutud asendusteenust. Vabastamise tingimused ja korra kehtestab Viljandi Linnavalitsus.

(41) Vanem on vabastatud õppekulu maksmisest, kui lasteaia teenuse kasutamine on koolieelse lasteasutuse poolsel või vanemast mittetuleneval põhjusel katkenud. Õppekulu maksmisest vabastamise perioodi, vabastatud vanemad ja vabastamise summad kinnitab koolieelse lasteasutuse direktor käskkirjaga. Õppekulust vabastamise summa arvutatakse proportsionaalselt toimuma pidanud õppetöö suhtes. Õppekulu päevatasu suurus saadakse õppekulu kuutasu jagamisel 21-ga.

1. Vanemal on õigus taotleda õppekulu maksmise soodustust juhul, kui tema elukoha aadress on Eesti rahvastikuregistri andmetel Viljandi linn ning tema elukoha aadress ühtib lapse elukoha aadressiga ja vastab ühele järgmistest tingimustest:  
     1) koolieelses lasteasutuses käib kaks või enam last;  
     2) peres kasvab neli või enam alla 19-aastast last (edaspidi *lasterikas pere*);  
     3) pere saab toimetulekutoetust.

**§ 2.****Õppekulu suurus**

Õppekulu suurus on:  
~~1) lasteaedade Karlsson, Krõllipesa ja Kesklinna lasteaia Midrimaa õppehoone kõikidele lastele ja lasteaed Männimäe sõimerühma lastele (1-3aastased) 10,7156% alampalgast;~~~~2) Kesklinna lasteaia Mesimummi õppehoone ja Männimäe lasteaia lastele 11,6086 % alampalgast;~~

~~3) suvekuudel (juuni, juuli, august) kõikidele lastele 10,7156% alampalgast;~~

~~4) osaajaline koht kõikidele lastele 5,3578 % alampalgast.~~

(1) 1) kuni 31.08.2025 87,87 eurot;

11) alates 01.09.2025 Viljandi linna lasteaedades 10% kehtestatud alampalgast;

2) kuni 31.08.2025 osaajaline koht 43,94 eurot;

21) alates 01.09.2025 osaajaline koht 5% alampalgast.“

(2) Edaspidi on iga-aastaselt  alates 1.septembrist lasteaia õppekulu suurus 10% ja osaajaline koht 5% kehtivast alampalgast.

**§ 3.****Õppekulu tasumise soodustus**

  (1) Õppekulu tasumise soodustus 50% kehtib:  
  1) pere teisele lasteaias käivale lapsele;  
  2) lasterikka pere lapsele.

  (2) Õppekulu tasumise soodustus 100% kehtib:  
  1) toimetulekutoetust saava pere lapsele toimetulekutoetuse saamisele järgneval kuul;  
  2) lapsele, kui peres käib lasteaias kolm või enam last.

  (3) Soodustuse taotlemise korra kehtestab Viljandi Linnavalitsus.

**§ 4.****Rakendussätted**

(1) [Käesolevast tekstist välja jäetud].

(11) Lapsevanem ei pea tasuma õppekulu juhul, kui Eesti Vabariigis on kehtestatud eriolukord ja laps eriolukorra ajal lasteaias ei käi.

.